KOMISIJA ZA IZBOR U ISTRAŽIVAČKO ZVANJE

VIŠI STRUČNI SARADNIK HISTORIJA OSMANSKOG PERIODA

U ORIJENTALNOM INSTITUTU U SARAJEVU

1. Dr. sci. Aladin Husić, viši naučni saradnik Orijentalni institut UNSA

2. Dr. sci. Elma Korić, viši naučni saradnik Orijentalni institut UNSA

3. Dr. sci. Muamer Hodžić, - naučni saradnik, Orijentalni institut UNSA

ORIJENTALNOM INSTITUTU U SARAJEVU

* Vijeću Instituta

UNIVERZITETU U SARAJEVU

- Senatu Univerziteta

- MINISTARSTVU ZA OBRAZOVANJE, NAUKU I MLADE KANTONA SARAJEVO

**Predmet:** IZVJEŠTAJ O IZBORU U ZVANJE STRUČNI SARADNIK ZA OBLAST HISTORIJA OSMANSKOG PERIODA (2 izvršioca)

Na temelju člana 29. stav 2 Zakona o naučnoistraživačkoj djelatnosti (Službene novine Kantona Sarajevo br. 26/16), a u vezi s članom 173. Statuta Univerziteta u Sarajevu, Orijentalni institut u Sarajevu, shodno članu 93. Statuta Univerziteta u Sarajevu i na osnovu Odluka Vijeća Instituta br. br. 02-622/18 od 24.09.2018. imenovalo *Komisiju za izbor u zvanje stručni saradnik za oblast Historija osmanskog perioda* (2 izvršioca) sa punim radnim vremenom. Komisija je imenovana u slijedećem sastavu:

1. Dr. Aladin Husić, viši naučni saradnik za oblast „Osmanska historija“ (Univerzitet u Sarajevu, Orijentalni institut) – predsjednik Komisije
2. Dr. Elma Korić, viši naučni saradnik za oblast „Historija osmanskog perioda“ (Univerzitet u Sarajevu, Orijentalni institut) – član
3. Dr. Muamer Hodžić, naučni saradnik za oblast „Historija osmanskog perioda“ (Univerzitet u Sarajevu, Orijentalni institut) – član

O čemu podnosimo sljedeći izvještaj.

Univerzitet u Sarajevu raspisao je *Ponovni konkurs za izbor asistenata i stručnih saradnika na Univerzitetu u Sarajevu*, među kojima za poziciju 23.1.1. stručni saradnik za oblast *Historija osmanskog perioda* (2 izvršioca) sa punim radnim vremenom. Konkurs je objavljen u dnevnom listu Avaz i na web stranicama Univerziteta u Sarajevu i Orijentalnog instituta, dana 03.09.2018. godine, te je bio otvoren do 18.09.2018. godine.

Na osnovu potvrde Sekretarijata Instituta 02-621/18 od 24.09.2018. vidljivo je da se na Konkurs javilo ukupno šest (6) kandidata. Od kojih su četiri (4) sa potpunom i dvoje kandidata (2) sa nepotpunom dokumentacijom. Blagovremeno i potpunu dokumentaciju dostavili su sljedeći kandidati:

1. Amer Maslo
2. Emina Mostić
3. Merjema Čavalić
4. Mirza Čohadžić

Nepotpunu dokumentaciju dostavili su:

1. Emina Imamović (**nedostaje:** Izvod iz matične knjige rođenih)
2. Merisa Peljto (**nedostaje:** Uvjerenje o evidenciji iz Službe za zapošljavanje KS) tako da navedena dvije kandidatkinje nisu ispunile uvjete za dalja razmatranja.

**BIOGRAFIJE KANDIDATA**:

Na osnovu uvida u pojedinosti zaprimljenih prijava Komisija je utvrdila da:

**1. Emina Mostić**, rođena je 28. decembara 1994. u Visokom Bosna i Hercegovina. Na Filozofskom fakultetu Univerziteta u Sarajevu, odsjeku Odsjek za orijentalnu filologiju, grana Turski jezik i književnost pohađala je 2013-2016. i stekla zvanje BA Turski jezik i književnost ECTS 180 bodova. Na istom fakultetu i odsjeku nastavila je drugi ciklus studja u kojem je upisana na četvrti semestar i pri kraju je studija (108 ECTS).

Na prvom ciklusu postigla je izvanredan uspjeh od **9,85, najbolji student na Fikozofskom fakultetu, i** nosilac je Zlatne značke UNSA. Od stranih jezika na nivou naprednog stepena poznaje turski i engleski, dok njemački i arapski na početnom nivou.

**2. Amer Maslo** je rođen 6. jula 1994. godine u Suhodolu (općina Hadžići). Prvi ciklus studija (180 ECTS) završio je na Odsjeku za historiju Filozofskog fakulteta u Sarajevu diplomirao je 2016. godine prosječnom ocjenom **8,81**, a na istome Odsjeku završio i drugi ciklus (120 ECTS) i 2018. stekao akademsku titulu i stručno zvanje Magistar historije – nastavni smjer s prosječnom ocjenom **9,67**. Zahvaljujući ukupnom prosjeku ocjena na dva ciklusa, kandidat je za priznanje Univerziteta u Sarajevu, Srebrena značka. U periodici objavio je jedan rad i nekoliko prikaza novijih izdanja iz struke kako slijedi: ,,Historiografske interpretacije o smrti bosanskog kralja Stjepana Tomaša“ u: *Radovi FF* (*Historija, Historija umjetnposti, Arheologija*) Knjiga 5, Sarajevo 2018, 189-212. Ima objavljena četiri prikaza knjiga u časopisima: *Bosna Franciskana* br. 45 2016, 426-429, i *Radovima* Filozofskog fakulteta u Sarajevu knj 4, (Historijs, Historija umjetnosti, Arheologija) 2016, 279-282, *Bosna Franciskana* br. 47 (334-338), i *Gračanički glasnik* 43 2017, (147-150).

**3. Merjema Čavalić**, rođena je 15.07.1993. u Željeznom Polju, Opština Žepče. Nakon srednje škole pohađala je jednogodišnji studijski program na Hacetepe Univerzitetu u Ankari 2012-2013, a školske 2013. upisala na Filozofski fakultet Univerzitet –u Zenici na odsjeku turkologije i uspješno okončala studij s **prosječnom ocjenom 9,10** (240 ECTS)**.**  Zvanje profesor turskog jezika i književnosti stekla je 28.10. 2017. godine. Položila je stručni ispit nastavnika 11. 06. 2018. u Zenici. Od jezičkih kompetencija služi aktivno govori turski jezik, služi se engleskim i ima osnove arapskog jezika. Školske 2017 – 2018. radila je u OŠ „Abdulvehan Ilhamija“ u Željeznom Polju.

**4. Mirza Čohadžić**, rođen je 31. 01. 1995. u Fojnici. Studij historije pohađao je na Fakultetu za Knjiženost - odsjek historija Historija (268 ECTS), prosječnom ocjenom **3,52** što je ekvivalent prosjeku (**8,80**). Sto se tiče jezičkih kompetencija aktivno govori turski i engleski na nivou C1 dok su njemački i arapski na nivou A1. Kandidat je posebno istakao vještine u oblasti paleografije čiriličnih, arabičkih rukopisa i manuskripata te osmansko-turskoj paloegrafiji i diplomatici.

**ZAKLJUČAK**

Na temelju naprijed navedenog Komisija cijeni da kandidatkinja Emina Mostić i kandidat Amer Maslo svojim sveukupnim postignućima ističu u odnosu na ostale kandidate/kandidatkinje, naročito uzimajući u obzir da prednost pri odabiru imaju kandidati za Zlatnu i Srebrenu značku Univerziteta u Sarajevu. Stoga Komisija predlaže da Vijeće Instituta prihvati prijedlog Komisije za izbor kandidata u zvanje stručni saradnik za oblast Historija osmanskog perioda, i Senatu Univerziteta predloži njihvov izbor.

Članovi Komisije:

1. Dr. Aladin Husić, viši naučni saradnik za oblast „Osmanska historija“ (Univerzitet u Sarajevu, Orijentalni institut) – predsjednik Komisije
2. Dr. Elma Korić, viši naučni saradnik za oblast „Historija osmanskog perioda“ (Univerzitet u Sarajevu, Orijentalni institut) – član
3. Dr. Muamer Hodžić, naučni saradnik za oblast „Historija osmanskog perioda“ (Univerzitet u Sarajevu, Orijentalni institut) – član

Sarajevo 26.09.2018.